《九日过长芦泊小港留题龙山古寺》
宋代·金君卿

轻舟晚过长芦渡，西风吹帆落沙溆。
空桑古市渔家烟，信步闲寻石城去。
石城苦远日苦晚，崎岖半入龙山路。
山回路转翘林处，披开白云见幽寺。
家菊海榴矜晚芳，落华鸣泉足秋思。
野叟耕冢出坏石，虚城埋狐井射鲋。
老僧推门揖我入，古碣荒唐草中觑。
仰天一笑六朝事，过雁书天作文字。

作者简介：宋饶州浮梁人，字正叔。仁宗庆历间进士。累官知临川、江西提刑、度支郎中。治“五经”，长于《易》。有《易说》、《金氏文集》。